Rikunarita-ORG/Wikinium huggingface dataset:
# Wëssenschaftlechen Numm

De **wëssenschaftlechen Numm** vun de Liewewiesen ass en eendeitegen, laténgeschen Numm, dee gewéinlech aus zwee Wierder besteet an no bestëmmte Reegele gebilt gëtt. Dës binominal Nomenklatur gouf 1753 vum Carl von Linné agefouert.

De wëssenschaftlechen Numm fir eng Aart vun engem Liewewiese setzt sech aus dem Numm vun der Gattung an engem Aart-Epitheton (en Adjektiv dat d'Aart beschreift) zesummen. Den éischte Buschtaf vun der Gattung gëtt heibäi grouss geschriwwen. Béid Wierder si Latäin a gi kursiv geschriwwen.

Bannent enger Gattung muss all Aart en aneren Numm hunn. Deeselwechten Aart-Epitheton kann et awer bei verschiddene Gattunge ginn.

Bei den Déiere kann den Numm vun der Gattung an dee vum Aart-Epitethon d'selwecht sinn.

D'Nimm vun der Gattungs- an der Aartgrupp ginn dacks duerch e bestëmmt Kennzeechen (z. B. Faarf, Gréisst, Verhalen), aus der Uertschaft vun der Entdeckung oder aus engem Numm vun enger Persoun ofgeleet.

Beispiller:

* 2 Aarten an enger Gattung (op d'mannst éier se den Numm geännert hunn ):
	+ *Parus ater* ⇔ Mees däischter = Dënnemees
	+ *Parus major* ⇔ Mees grouss = Schielmees
* 2 Aarten aus veschiddene Gattungen mam selwechten Aart-Epitheton:
	+ *Epilobium montanum* ⇔ Biergwéideréischen
	+ *Trifolium montanum* ⇔ Biergkléi

Et gëtt awer och verschidden Erweiderunge vun dësem System, wéi z. B. bei enger Ënneraart, bei Zuuchtformen oder Hybriden. Do gëllt d'Reegel och, datt laténgesch Wierder kursiv geschwriwwe ginn, mais all Tëschewierder sinn an normaler Schrëft. Den Auteursnumm, dee gewéinlech um Schluss steet, ass an normaler Schrëft oder a Kapitälche geschriwwen.

Beispiller:

* *Cladonia fimbriata* (L.) Fr. (Trompetteflecht → einfach Aart mat Auteursnimm)
* *Anguis fragilis* Linnaeus, 1758 (Blannschlécher → einfach Aart mat Auteursnumm a Joer vun der Publikatioun)
* *Triticum aestivum* ssp. *spelta* (L.) Thell. (Spelz; "ssp." = "subspecies" = Ënneraart)
* *Centaurea cyanus* var. *alba* (Variant vun der Karblumm mat wäisse Bléien; "var." = "varietas" = Variant)
* *Lychnis flos-cuculi* L. f. *pleniflora* Schur (Form vun der Fleeschblumm mat gefëllte Bléien, "f." = "forma" = Form)
# Kanaresch Inselen

|  |
| --- |
| **Kanaresch Inselen** |
|

|  |  |
| --- | --- |
|  |  |
|  |

 |
|   Land |  Spuenien |
|   Haaptstad | Las Palmas de Gran Canaria a Santa Cruz de Tenerife |
|   Offiziell Sprooch(en)  | Spuenesch |
|   Fläch  | 7.447 km² |
|   Awunner  | 2.025.951  2007) |
|   Bevëlkerungsdicht  | 272 Aw. / km² |
|   Autonome Statut  | 10. August 1982 |
|   Offizielle Feierdag  | 30. Mee |
|   President  | Ángel Víctor Torres  (PSOE)  |
|  Lag vun de KanarenLag vun de Kanaren |
|  D'Kanaresch Inselen op der KaartD'Kanaresch Inselen op der Kaart |
| Autonom Gemeinschafte vu Spuenien |

D'**Kanaresch Inselen** (sp: *Islas Canarias*) oder d'**Kanaren** sinn eng Inselgrupp déi zu Spuenie gehéieren.

## Geographie

D'Kanaresch Inselen gehéiere geographesch zu Afrika a leien am Atlantik an der Regioun Makronesien. Zu hinne gehéiere siwen Haaptinselen: Lanzarote, Fuerteventura, Gran Canaria, Teneriffa, La Gomera, La Palma an El Hierro, sechs méi kleng Inselen: Alegranza, Graciosa, Montaña Clara, Los Lobos, Roque del Este a Roque del Oeste a verschidde kleng onbewunnt Inselen.

D'Kanaresch Inselen hunn eng Fläch vu 7.447 km² dat sinn 1,5 % vun der Fläch vu Spuenien.

### Andeelungen

D'Kanare sinn an zwou Provënzen agedeelt.

* Provënz Santa Cruz de Tenerife mat der Haaptstad Santa Cruz de Tenerife
* Provënz Las Palmas mat der Haaptstad Las Palmas de Gran Canaria

## Geologie

All dës Inselen hunn eng vulkanesch Originn. Virun ongeféier 36 Millioune Joren hunn déi éischt Ausbréch ënner dem Mier ugefaangen eruptiivt Material ofzelageren.

## Geschicht

D'Kanaresch Insele sinn zanter dem 16. August 1982 eng autonom Gemeinschaft.

## Politik

De President ass de Ángel Víctor Torres (PSOE).

D'Parlementaresch Vertriedung am spuenesche Kongress huet véierzéng Sëtz an am Senat huet se der zwéin.

## Demographie

2007 gouf et 2.025.951 Awunner op de Kanaren, dat si 4,48 % vun der spuenescher Populatioun.

### Déi gréisst Stied

Déi wichtegst Stied op de Kanareschen Insele sinn::

1. Las Palmas de Gran Canaria (Gran Canaria) 378.628
2. Santa Cruz de Tenerife (Teneriffa) 221.567
3. San Cristóbal de La Laguna (Teneriffa) 141.627
4. Telde (Gran Canaria) 96.547
5. Arona (Teneriffa) 65.550
6. Santa Lucía de Tirajana (Gran Canaria) 56.268
7. Arrecife (Lanzarote) 53.920
8. San Bartolomé de Tirajana (Gran Canaria) 46.428
9. La Orotava (Teneriffa) 40.355
10. Puerto del Rosario (Fuerteventura) 30.363
11. Los Llanos de Aridane (La Palma) 19.878
12. Santa Cruz de La Palma (La Palma) 17.788

## Kuckt och

* Autonom Gemeinschafte vu Spuenien

## Um Spaweck

|  |  |
| --- | --- |
|  |  **Commons: Canary Islands** – Biller, Videoen oder Audiodateien |

## Referenzen
# Blat (Planz)

|  |  |
| --- | --- |
|  | Dëse **Biologiesartikel** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

D'Blieder vun der *Magnolia acuminata*
D'Coupe vun engem Blat ënner dem Mikroskop
E **Blat** (op Latäin: *folium*) ass mam Stronk an der Wuerzel eent vun den dräi Haaptorganer vun de Gefäässplanzen. Blieder sinn op den Extremitéite vun engem Aascht oder Still. D'Haaptfunktioune vun de Blieder sinn d'Photosynthes, de Gasaustausch an d'Transpiration, a se gi gebraucht fir z'ootmen, fir d'Evaporatioun an heiansdo fir d'Guttatioun.

D'Blieder vun de Beem (mat Ausnam vun den Nolebeem) gi Laf genannt.

D'Blatmorphologie

## Kuckt och

* Nol (Planz),
* Abszissioun.

## Referenzen